SK Úradný vestník Európskej únie C 106/34

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o rozšírenie výlučného povolenia na vyhľadávanie tekutých alebo plynných uhľovodíkov nazývané „povolenie Lavignolle“)

(Text s významom pre EHP)

(2008/C 106/13)

Žiadosťou zo 16. januára 2008 spoločnosť Marex Petroleum Corporation (dba Marex, Inc.) so sídlom na 13819 Threadall Park Drive, Houston, Texas 77077 (USA) a spoločnosť Etablissements Maurel & Prom so sídlom na 12, rue Volney, F-75002 Paríž, požiadali o rozšírenie výlučného povolenia na výskum tekutých alebo plynných uhľovodíkov nazývaného „povolenie Lavignolle“ na území s rozlohou približne 60 kilometrov štvorcových, ktoré sa rozlieha na časti departementu Gironde.

Obvod tohto rozšírenia je tvorený oblúkmi poludníkov a rovnobežiek postupne spájajúcimi nižšie uvedené vrcholy vymedzené geografickými súradnicami, pričom začiatok je Parížsky poludník.

Vrcholy Zemepisná dĺžka Zemepisná šírka A 3,80 stupňa Z 49,60 stupňa S B 3,70 stupňa Z 49,60 stupňa S C 3,70 stupňa Z 49,50 stupňa S D 3,80 stupňa Z 49,50 stupňa S

Oblasť koncesie Tamaris je z neho vyňatá.

VRCHOLY ZEMEPISNÁ DĹŽKA ZEMEPISNÁ ŠÍRKA E 3,79 stupňa Z 49,58 stupňa S F 3,75 stupňa Z 49,58 stupňa S G 3,75 stupňa Z 49,54 stupňa S H 3,77 stupňa Z 49,54 stupňa S I 3,77 stupňa Z 49,55 stupňa S J 3,79 stupňa Z 49,55 stupňa S

Podávanie žiadostí a kritériá prideľovania oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, ktoré sa ustanovujú v článkoch 4, 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti sa posielajú ministrovi zodpovednému za oblasť baní na nižšie uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií prideľovania oprávnenia na ťažbu určených v článku 6 uvedeného dekrétu a rozhodnutia sa uskutočnia najneskôr 17. januára 2010.

Podmienky a požiadavky týkajúce sa výkonu činnosti a jej zastavenia

Žiadatelia sa odkazujú na články 79 a 79.1 ťažobného kódexu a na dekrét č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Doplňujúce informácie sa dajú získať na Ministerstve životného prostredia, trvalo udržateľného rozvoja a územného plánovania (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu) [Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)] 61, boulevard Vincent-Auriol, Télédoc 133, F-75703 Paris Cedex 13 [telefón: (33) 144 97 23 02, fax: (33) 144 97 05 70].

Regulačné a právne ustanovenia uvedené vyššie je možné nájsť na internetovej stránke Légifrance:

http://www.legifrance.gouv.fr

(1) Ú. v. ES L 164, 30.6.1994, s. 3.